CELEX: 62013CA0354
Language: hr
Date: 2014-12-18 00:00:00
Title: Predmet C-354/13: Presuda Suda (četvrto vijeće) od 18. prosinca 2014. (zahtjev za prethodnu odluku koji je uputio Retten i Kolding, Civilretten – Danska) – FOA, u ime Karstena Kaltofta protiv Kommunernes Landsforening (KL), u ime Billund Kommune (Zahtjev za prethodnu odluku — Socijalna politika — Otkaz ugovora o radu — Razlog — Pretilost radnika — Opće načelo nediskriminacije zbog pretilosti — Nepostojanje — Direktiva 2000/78/EZ — Jednako postupanje pri zapošljavanju i obavljanju zanimanja — Zabrana svake diskriminacije na temelju invaliditeta — Postojanje „invaliditeta” )

23.2.2015   
            
            
               HR
            
            
               Službeni list Europske unije
            
            
               C 65/7
            
         Presuda Suda (četvrto vijeće) od 18. prosinca 2014. (zahtjev za prethodnu odluku koji je uputio Retten i Kolding, Civilretten – Danska) – FOA, u ime Karstena Kaltofta protiv Kommunernes Landsforening (KL), u ime Billund Kommune
   (Predmet C-354/13) (1)
   
   ((Zahtjev za prethodnu odluku - Socijalna politika - Otkaz ugovora o radu - Razlog - Pretilost radnika - Opće načelo nediskriminacije zbog pretilosti - Nepostojanje - Direktiva 2000/78/EZ - Jednako postupanje pri zapošljavanju i obavljanju zanimanja - Zabrana svake diskriminacije na temelju invaliditeta - Postojanje „invaliditeta”))
   (2015/C 065/09)
   Jezik postupka: danski
   
      Sud koji je uputio zahtjev
   
   Retten i Kolding, Civilretten
   
      Stranke glavnog postupka
   
   
      Tužitelj: FOA, u ime Karstena Kaltofta
   
      Tuženik: Kommunernes Landsforening (KL), u ime Billund Kommune
   
      Izreka
   
   
               1.
            
            
               Pravo Unije treba tumačiti u smislu da ono ne sadrži opće načelo nediskriminacije na temelju pretilosti kao takve, u području zapošljavanja i rada.
            
         
               2.
            
            
               Direktivu Vijeća 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja treba tumačiti u smislu da pretilost radnika predstavlja „invaliditet” u smislu te direktive kada on predstavlja ograničenje koje proizlazi iz dugotrajnih tjelesnih, mentalnih ili psihičkih oštećenja, čije međudjelovanje s različitim preprekama može sprečavati puno i učinkovito sudjelovanje osobe u pitanju u profesionalnom životu na ravnopravnoj osnovi s drugim radnicima. Na sudu koji je uputio zahtjev je da provjeri jesu li u glavnom predmetu ti uvjeti ispunjeni.
            
         
      (1)  SL C 252, 31.8.2013.